Pernille Anker

Pernille Anker (1947–1999) var en norsk skuespillerinne, dramatiker og sanger. 

Anker var tilknyttet Scene 7 i perioden 1972–1975. Her startet hun og Turid Balke opp barneteater, før de fortsatte med Filiokus barneteater fra 1975. I 1977–1987 drev hun La Strada Musikkteater, et musikalsk fortellerteater der stykkene tok utgangspunkt i tradisjonsstoff.  

Fra 1987 virket hun som frilans, også med voksenforestillinger som blant annet Stev og Fra mødrenes rike. Hun spilte også mange forestillinger med frie grupper. Hun spilte rollen som urkvinne i Bentein Baardsons oppsetning av Draumkvedet. Hun medvirket også i hørespill og hadde mindre biroller i filmer som Hvem har bestemt? (1978), Det tause flertall (1977) og Lasse & Geir (1976).

I 1991 hun sammen med Anne Mali Sæther tildelt 300 000 kroner i Norsk Kassettavgiftsfonds Scenario-konkurranse for beste enakter, for forestillingen Saft.Ruth Krefting Enger, Lokker barna inn i mytologien i Aftenposten den 31. oktober 1994.

I ungdomsårene tok en cand.mag. med fransk, idéhistorie og musikk. Flere år senere begynte å studere teologi og etter å ha tatt mellomfag bosatte hun seg på Hadeland og bygget sitt eget «Ankerhaugen» på Tingelstad.Elsa Kvamme, Pernille Anker, nekrolog i Aftenposten den 19. august 1999. Hun skrev musikalen Gvithuldra i Sølvsberget,Gvithuldra i Sølvsberget : en huldremusikal i to akter fra nb.no. som hadde urpremiere i 1998 og senere ble vist årlig.Steinar Sund, Klare for Gvithuldra - Premiere 23. oktober Populær forestilling med nypremière  i Hadeland den 19. september 2012. Hun utgav albumene Jordsalme (1985) og Huldra i berget (1990) og har medvirket på Patrick Shaw-Iversens Mountain Tasting (1991) og Hans W. Brimis Hyljarliv (1997) og Springleik og Blåtoner (1982). 

Pernille Anker døde av kreft i 1999, 52 år gammel.

Hun var datter av bibliotekar Øyvind Anker og pianist Eva Høst (1908–1969).Øyvind Anker i Store Norske Leksikon.
Referanser

Eksterne lenker 


Kategori:Personer fra Oslo
Kategori:Norske skuespillere
Kategori:Norske dramatikere
Kategori:Norske sangere
Kategori:Alumni fra Hartvig Nissens skole